b'\n_START_ARTICLE_\nHMS Arabis (K73)\n_START_SECTION_\nPalvelus\n_START_PARAGRAPH_\nAlus m\xc3\xa4\xc3\xa4r\xc3\xa4ttiin suojaamaan Pohjois-Atlantin saattueita, kun se otettiin palvelukseen. Se pelasti 19. kes\xc3\xa4kuuta 1940 15 eloonj\xc3\xa4\xc3\xa4nytt\xc3\xa4 miehist\xc3\xb6nj\xc3\xa4sent\xc3\xa4 norjalaiselta rahtialukselta Tudorilta, jonka Saksan laivaston sukellusvene U-48 oli torpedoimalla upottanut Cape Finisterren luoteispuolella (45\xc2\xb010\xe2\x80\xb2N, 11\xc2\xb050\xe2\x80\xb2W ). Se pelasti 21. syyskuuta 23 brittil\xc3\xa4isen valaanpyyntialuksen New Sevillan eloonj\xc3\xa4\xc3\xa4nytt\xc3\xa4, jotka olivat joutuneet mereen sukellusveneen U-138 upotettua aluksen torpdedolla 52 merimailia Rathlininsaaresta luoteeseen (55\xc2\xb050\xe2\x80\xb2N, 07\xc2\xb030\xe2\x80\xb2W )._NEWLINE_Alus pelasti 23. tammikuuta 1941 Irlannin l\xc3\xa4nsipuolella brittil\xc3\xa4isen kauppalaivan Lurigethanin miehist\xc3\xb6n, joka oli hyl\xc3\xa4nnyt aluksensa Saksan ilmavoimien Fw200-koneen pommitettua sit\xc3\xa4. Sukellusvene U-105 upotti kolme p\xc3\xa4iv\xc3\xa4\xc3\xa4 my\xc3\xb6hemmin vaurioituneen kauppalaivan ennen hinaajan tuloa (53\xc2\xb046\xe2\x80\xb2N, 16\xc2\xb000\xe2\x80\xb2W ). Alus upotti 29. kes\xc3\xa4kuuta Islannin etel\xc3\xa4puolella HMS Malcolmin, HMS Scimitarin, HMS Violetin ja HMS Speedwellin kanssa syvyyspommein sukellusveneen U-651 (59\xc2\xb052\xe2\x80\xb2N, 18\xc2\xb036\xe2\x80\xb2W ). Alus pelasti lis\xc3\xa4ksi sukellusveneen viimeisen uhrin Greyburnin miehist\xc3\xb6n._NEWLINE_Kun alus oli huhtikuussa 1942, se p\xc3\xa4\xc3\xa4tettiin siirt\xc3\xa4\xc3\xa4 yhten\xc3\xa4 kymmenest\xc3\xa4 Flower-luokan aluksesta Yhdysvalloille.\n_START_SECTION_\nUSS Saucy\n_START_PARAGRAPH_\nSuojattuaan saattueen Halifaxiin alus jatkoi matkaansa Bostoniin telakalle, mist\xc3\xa4 palattuaan alus suojasi saattueita Trinidadin ja Barbadoksen v\xc3\xa4lill\xc3\xa4. Syyskuussa se siirrettiin Trinidadin ja Guantanamon tukikohdan v\xc3\xa4liseen liikenteeseen ja edelleen tammikuussa 1943 Trinidadin ja Brasilian Recifen v\xc3\xa4liselle reitille. Se avusti toukokuussa 1943 torpedoitua tankkeria hinaamalla vaurioituneen aluksen satamaan._NEWLINE_USS Saucyn palattua huollosta Charlestonista Etel\xc3\xa4-Carolinasta se matkasi Bostoniin, jonne se saapui 4. maaliskuuta 1944. Alus aloitti t\xc3\xa4m\xc3\xa4n j\xc3\xa4lkeen Pohjois-Atlantin saattueiden suojaamisen Newfoundlandin, Gr\xc3\xb6nlannin ja Islannin alueella. Alus poistettiin Yhdysvaltain laivaston palveluksesta Chathamissa 20. elokuuta 1945 ja se palautettiin Kuninkaalliselle laivastolle.\n_START_SECTION_\nHMS Snapdragon\n_START_PARAGRAPH_\nSe palveli Kuninkaallisessa laivastossa nimell\xc3\xa4 HMS Snapdragon, kunnes se myytiin 1946. Alus nimettiin seuraavana vuonna SS Katinaksi ja edelleen 1950 SS Tewfikiksi.'